CELEX: 62020CA0231
Language: et
Date: 2021-10-14 00:00:00
Title: Kohtuasi C-231/20: Euroopa Kohtu (teine koda) 14. oktoobri 2021. aasta otsus (Verwaltungsgerichtshofi eelotsusetaotlus – Austria) – MT versus Landespolizeidirektion Steiermark (Eelotsusetaotlus – Teenuste osutamise vabadus – ELTL artikkel 56 – Hasartmängud – Keelatud loteriide kättesaadavaks tegemine – Karistused – Proportsionaalsus – Rahatrahvide miinimumsummad – Liitmine – Ülemmäära puudumine – Asendusarest – Menetluskulude proportsionaalse osa tasumine – Euroopa Liidu põhiõiguste harta artikli 49 lõige 3)

13.12.2021   
            
            
               ET
            
            
               Euroopa Liidu Teataja
            
            
               C 502/8
            
         
      Euroopa Kohtu (teine koda) 14. oktoobri 2021. aasta otsus (Verwaltungsgerichtshofi eelotsusetaotlus – Austria) – MT versus Landespolizeidirektion Steiermark
      (Kohtuasi C-231/20) (1)
      
      (Eelotsusetaotlus - Teenuste osutamise vabadus - ELTL artikkel 56 - Hasartmängud - Keelatud loteriide kättesaadavaks tegemine - Karistused - Proportsionaalsus - Rahatrahvide miinimumsummad - Liitmine - Ülemmäära puudumine - Asendusarest - Menetluskulude proportsionaalse osa tasumine - Euroopa Liidu põhiõiguste harta artikli 49 lõige 3)
      (2021/C 502/11)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuse esitaja: MT
      
         Vastustaja: Landespolizeidirektion Steiermark
      
         Resolutsioon
      
      
                  1.
               
               
                  ELTL artiklit 56 tuleb tõlgendada nii, et hasartmängumonopoli rikkumise eest karistuste määramise menetluses peab liikmesriigi kohus, kelle ülesanne on hinnata hasartmängumonopoli rikkumise eest määratud karistuse õiguspärasust, konkreetselt hindama, kas kohaldatavate õigusnormidega ette nähtud karistused on ELTL artikliga 56 kooskõlas, arvestades karistuste määramise konkreetset korda.
               
            
                  2.
               
               
                  ELTL artiklit 56 tuleb tõlgendada nii, et sellega ei ole vastuolus riigisisesed õigusnormid, mis näevad keelatud loteriide majandustegevuse käigus kättesaadavaks tegemise eest imperatiivselt ette:
                  
                              —
                           
                           
                              miinimumtrahvi määramise iga keelatud mänguautomaadi eest, nägemata ette määratavate rahatrahvide kogusumma ülempiiri, tingimusel et määratud trahvide kogusumma ei ole liiga suur võrreldes majandusliku eelisega, mida karistatavate rikkumiste teel võib saada;
                           
                        
                              —
                           
                           
                              asendusaresti määramise iga keelatud mänguautomaadi eest, nägemata ette määratavate asendusarestide kogupikkuse ülempiiri, tingimusel et tegelikult määratud asendusarest ei ole tuvastatud kuritegude raskust arvestades liiga pikk, ja
                           
                        
                              —
                           
                           
                              menetluskulude väljamõistmise osas, mis moodustab 10 % määratud rahatrahvidest, tingimusel et see summa ei ole menetluse tegelikku maksumust arvestades ülemäärane ega riku Euroopa Liidu põhiõiguste harta artiklis 47 sätestatud õigust pöörduda kohtusse.
                           
                        
            
         (1)  ELT C 304, 14.9.2020.